ᱥᱟᱠᱨᱟᱛ

ᱥᱟᱠᱨᱟᱛ ᱟᱨᱵᱟᱝ ᱢᱚᱠᱚᱨ ᱥᱚᱝᱠᱨᱟᱱᱛᱤ ᱫᱚ ᱦᱤᱸᱫᱩ ᱠᱮᱞᱮᱱᱰᱚᱨ ᱨᱮᱭᱟᱜ ᱯᱟᱨᱟᱵᱽ ᱠᱟᱱᱟ, ᱡᱟᱦᱟᱸᱫᱚ ᱥᱤᱧ ᱵᱚᱝᱜᱟ ᱧᱩᱛᱩᱢ ᱛᱮ ᱟᱞᱟᱭ ᱟᱠᱟᱱᱟ ᱾ ᱱᱚᱶᱟᱫᱚ ᱵᱩᱪᱷᱨᱤᱜᱮ ᱡᱟᱱᱩᱣᱟᱨᱤ ᱪᱟᱸᱫᱚᱨᱮ ᱢᱟᱱᱟᱣᱜ ᱟ ᱾ ᱥᱤᱧ ᱵᱚᱝᱜᱟ ᱢᱚᱠᱚᱨ ᱠᱨᱟᱱᱛᱤᱛᱮ ᱥᱚᱱᱚᱜ ᱠᱟᱱ ᱨᱮᱭᱟᱜ ᱱᱚᱶᱟᱫᱚ ᱮᱛᱚᱦᱚᱵ ᱫᱤᱱ ᱠᱟᱱᱟ, ᱥᱟᱶᱛᱮ ᱨᱟᱵᱟᱝ ᱪᱟᱸᱫᱚ ᱢᱩᱪᱟᱹᱫᱚᱜ ᱠᱟᱱ ᱨᱮᱭᱟᱜ ᱟᱨ ᱮᱴᱟᱜ ᱫᱩᱣᱟᱹᱨ ᱟᱨᱵᱟᱝᱢᱟ ᱚᱭᱚᱱᱛᱮ ᱵᱚᱞᱚ ᱠᱟᱛᱮ ᱫᱤᱱ ᱢᱟᱨᱟᱝᱚᱜ ᱮ ᱮᱦᱚᱵᱚᱜᱼᱟ ᱾ 

ᱯᱟᱨᱟᱵᱚᱜ ᱨᱮᱭᱟᱜ ᱢᱟᱦᱟ ᱢᱟ.ᱦᱤᱛ
ᱥᱟᱠᱨᱟᱛ ᱫᱚ ᱥᱟᱱᱛᱟᱲᱟᱜ ᱟᱹᱰᱤ ᱢᱟᱨᱮ ᱯᱟᱨᱟᱵᱽ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ, ᱡᱟᱦᱟᱸ ᱥᱤᱧ ᱪᱟᱸᱫᱚᱣᱟᱜ ᱟᱹᱪᱩᱨᱚᱜ ᱪᱟᱸᱠ ᱞᱮᱠᱟᱛᱮ ᱦᱩᱭᱩᱜ ᱠᱟᱱᱟ,ᱤᱠᱷᱟᱹᱱ ᱵᱤᱥᱛᱤ ᱯᱟᱨᱟᱵᱽ ᱫᱚ ᱦᱤᱸᱫᱩ ᱠᱮᱞᱮᱱᱰᱚᱨ ᱞᱮᱠᱟᱛᱮᱧᱤᱫᱟᱹ ᱪᱟᱸᱫᱚ ᱪᱟᱸᱠ ᱯᱟᱸᱡᱟ ᱠᱟᱛᱮ ᱢᱟᱱᱟᱣᱜ ᱠᱟᱱᱟ ᱾ ᱥᱤᱧ ᱪᱟᱸᱫᱚᱣᱟᱜ ᱪᱟᱸᱠ ᱯᱟᱸᱡᱟ ᱠᱟᱛᱮ ᱯᱟᱨᱟᱵᱽ ᱢᱟᱱᱟᱣᱜ ᱠᱟᱱᱛᱮ ᱱᱚᱶᱟᱫᱚ ᱵᱩᱪᱷᱨᱤᱜᱮ ᱜᱨᱮᱜᱚᱨᱤᱭᱟᱱ ᱠᱮᱞᱮᱱᱰᱚᱨ ᱞᱮᱠᱟᱛᱮ ᱡᱟᱱᱩᱣᱟᱨᱤ ᱑᱔ᱨᱮ ᱯᱟᱲᱟᱣᱜ ᱠᱟᱱᱟ,ᱛᱚᱵᱮ ᱚᱠᱟ ᱚᱠᱟ ᱥᱮᱨᱢᱟ ᱫᱚ ᱢᱟᱺᱦᱤᱛ ᱵᱟᱹᱲᱛᱤᱜ ᱞᱮᱠᱟᱛᱮ ᱢᱤᱫ ᱫᱤᱱ ᱛᱟᱭᱚᱢᱚᱜ ᱟ ᱾ᱱᱚᱶᱟ ᱯᱟᱨᱟᱵᱽ ᱫᱚ ᱢᱚᱠᱚᱨ ᱥᱚᱝᱠᱨᱟᱱᱛᱤ ᱥᱟᱶ ᱡᱚᱲᱟᱣᱟᱱᱟᱜ ᱠᱟᱱ ᱨᱮᱦᱚᱸ ᱟᱹᱰᱤᱞᱮᱠᱟ ᱧᱩᱛᱩᱢ ᱟᱠᱟᱱᱟ, ᱡᱮᱢᱚᱱ ᱢᱟᱜᱷᱤ, ᱡᱟᱦᱟᱸ ᱥᱤᱠᱷ ᱞᱳᱦᱨᱤ ᱢᱟᱬᱟᱝᱛᱮ ᱦᱤᱡᱩᱜ ᱟ ,ᱩᱛᱚᱨ ᱵᱷᱟᱨᱚᱛ ᱨᱤᱱ ᱦᱤᱸᱫᱩ ᱟᱨ , ᱢᱚᱦᱟᱨᱟᱥᱴᱨᱚᱨᱮ ᱢᱚᱠᱚᱨ ᱥᱚᱝᱠᱨᱟᱱᱛᱤ(ᱯᱮᱰᱟ ᱯᱚᱱᱰᱚᱜᱟ, ᱜᱳᱣᱟ, ᱟᱸᱫᱷᱨᱚᱯᱨᱚᱫᱮᱥ, ᱯᱩᱪᱷᱤᱢ ᱵᱟᱝᱞᱟ(ᱯᱚᱩᱥᱚ ᱥᱚᱸᱱᱜᱷᱨᱟᱱᱛᱤ ᱦᱚᱸᱠᱚ ᱢᱮᱱᱟ), ᱠᱚᱨᱱᱟᱴᱚᱠ ᱟᱨ ᱛᱮᱞᱮᱱᱜᱟᱱᱟ, ᱢᱚᱡᱷᱟᱞ ᱥᱤᱧᱚᱛᱨᱮ ᱥᱩᱠᱟᱨᱟᱛ, ᱟᱥᱟᱢᱨᱮ ᱢᱟᱜᱷ ᱵᱤᱦᱩ, ᱟᱨ ᱛᱟᱢᱤᱞ ᱠᱚᱫᱚ ᱛᱷᱟᱭᱤ ᱯᱳᱱᱜᱚᱞ ᱦᱚᱸᱠᱚ ᱢᱮᱛᱟᱜ ᱟ ᱾ 

ᱥᱟᱠᱨᱟᱛ ᱫᱚ ᱨᱚᱝᱵᱮᱨᱚᱝ ᱥᱟᱡᱽ, ᱜᱤᱫᱨᱟᱹ ᱠᱚᱣᱟᱜ ᱚᱲᱟᱜ ᱚᱲᱟᱜ ᱦᱤᱨᱤ,ᱥᱮᱨᱮᱧ ᱟᱨ ᱠᱚᱭ, ᱯᱟᱛᱟ, ᱮᱱᱮᱡ, ᱜᱩᱰᱤ ᱩᱰᱟᱹᱣ, ᱥᱮᱸᱜᱮᱞ ᱡᱩᱞ ᱟᱨ ᱡᱚᱢᱧᱩ ᱠᱟᱛᱮ ᱥᱟᱶᱛᱟᱨᱤ ᱯᱟᱨᱟᱵᱽ ᱞᱮᱠᱟᱛᱮ ᱢᱟᱱᱟᱣᱜ ᱟ ᱾ᱢᱟᱜᱷ ᱯᱟᱛᱟ,ᱰᱟᱭᱱᱟ ᱮᱞᱹᱮᱠ(ᱥᱤᱧᱚᱛ ᱵᱤᱨᱫᱟᱹ ᱪᱮᱛᱟᱱᱨᱮ ᱯᱟᱹᱨᱩᱠᱤᱭᱟᱹ ᱦᱟᱠᱟᱱ ᱦᱟᱨᱵᱷᱟᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱ ᱯᱨᱚᱯᱷᱮᱥᱚᱨ)ᱞᱟᱹᱭ ᱟᱠᱟᱫ ᱞᱮᱠᱟᱛᱮ ᱦᱤᱸᱫᱩ ᱢᱚᱦᱟᱠᱟᱵᱭᱚ ᱢᱚᱦᱟᱵᱷᱟᱨᱚᱛᱨᱮ ᱚᱞ ᱟᱠᱟᱱᱟ ᱾ ᱱᱚᱶᱟ ᱫᱤᱱᱨᱮ ᱵᱤᱥᱛᱤ ᱢᱟᱱᱟᱣ ᱦᱚᱲ ᱯᱩᱱᱟᱺᱭ ᱜᱟᱰᱟ ᱟᱨ ᱫᱟᱨᱦᱟ ᱥᱮᱱ ᱠᱟᱛᱮ ᱥᱤᱧ ᱵᱚᱝᱜᱟ ᱠᱚ ᱥᱟᱨᱦᱟᱣ ᱮᱭᱟ ᱟᱨᱠᱚ ᱩᱢ ᱟ ᱾ ᱜᱮᱞᱵᱟᱨ ᱥᱮᱨᱢᱟᱨᱮ ᱢᱤᱫ ᱫᱷᱟᱣᱫᱚ ᱦᱤᱸᱫᱩᱠᱚ ᱵᱷᱮᱜᱟᱨ ᱞᱮᱠᱟᱛᱮ ᱥᱟᱠᱨᱟᱛ ᱠᱚ ᱢᱟᱱᱟᱶᱟ, ᱔᱐᱐ ᱠᱷᱚᱱ ᱑᱐᱐᱐ ᱞᱟᱠᱷ ᱦᱚᱲ ᱯᱩᱱᱟᱺᱭ ᱛᱷᱟᱱ ᱛᱤᱨᱛᱷᱚ ᱠᱚ ᱥᱮᱱᱚᱜ ᱟ ᱾ᱥᱟᱠᱨᱟᱛ ᱡᱚᱦᱚᱜ ᱜᱮ ᱠᱩᱢᱵᱷᱚ ᱢᱮᱲᱟ ᱚᱠᱛᱚᱨᱮ ᱥᱤᱧ ᱵᱚᱝᱜᱟ ᱱᱮᱦᱚᱨ ᱠᱟᱛᱮ ᱯᱮᱯᱮᱭᱟ ᱜᱟᱰᱟ ᱫᱩᱞ ᱢᱤᱫ ᱟᱠᱟᱱ ᱯᱨᱚᱭᱟᱜᱽ ᱨᱮ ᱜᱚᱝᱜᱟ ᱟᱨ ᱡᱚᱢᱩᱱᱟ ᱜᱟᱰᱟᱨᱮᱠᱚ ᱛᱩᱯᱩᱱᱟ ᱾ ᱟᱫᱤ ᱥᱚᱝᱠᱚᱨᱟᱪᱟᱨᱡᱭᱚ ᱞᱮᱠᱟᱱ ᱦᱤᱸᱫᱩ ᱫᱦᱚᱨᱢᱚ ᱨᱤᱱ ᱯᱷᱮᱰᱟᱛ ᱦᱚᱲᱦᱚᱸ ᱱᱚᱶᱟ ᱫᱚᱠᱚ ᱥᱟᱹᱠᱤ ᱥᱚᱵᱷᱟᱭᱟ ᱾ ᱢᱟᱺᱦᱤᱛ ᱨᱟᱵᱟᱝ ᱵᱚᱦᱚᱨ ᱢᱩᱪᱟᱹᱫ

ᱥᱟᱠᱨᱟᱛ ᱫᱚ ᱦᱤᱸᱫᱩ ᱠᱚᱣᱟᱜ ᱥᱤᱧ ᱪᱟᱸᱫᱚ ᱪᱟᱸᱠ ᱞᱮᱠᱟᱛᱮ ᱴᱷᱟᱹᱣᱠᱟᱹᱜ ᱟ,ᱟᱨ ᱜᱨᱮᱜᱟᱨᱤᱭᱟᱱ ᱠᱮᱞᱮᱱᱰᱚᱨ ᱨᱮᱭᱟᱜ ᱑᱔ ᱡᱟᱱᱩᱣᱟᱨᱤ ᱨᱮ ᱯᱟᱲᱟᱣᱜ ᱟ, ᱢᱮᱱᱠᱷᱟᱱ ᱢᱤᱢᱤᱫ ᱫᱷᱟᱣ ᱫᱚ ᱡᱟᱱᱩᱣᱟᱨᱤ ᱑᱕ ᱨᱮ ᱢᱟᱱᱟᱣᱜ ᱟ ᱾ ᱥᱮᱬᱟ ᱫᱤᱱ ᱥᱮᱴᱮᱨᱚᱜ ᱨᱮᱭᱟᱜ ᱱᱚᱶᱟᱫᱚᱭ ᱞᱟᱹᱭ ᱟ ᱾ ᱥᱟᱠᱨᱟᱛ ᱫᱚ ᱦᱤᱸᱫᱩ ᱠᱮᱞᱮᱱᱰᱚᱨ ᱨᱮᱭᱟᱜ ᱢᱚᱠᱚᱨ ᱪᱟᱸᱫᱚᱨᱮ ᱯᱟᱲᱟᱣᱜ ᱟ, ᱟᱨ ᱧᱤᱫᱟᱹ ᱪᱟᱸᱫᱚ ᱞᱮᱠᱷᱟ ᱞᱮᱠᱟᱛᱮ ᱢᱟᱜᱷ(ᱚᱱᱟᱛᱮᱜᱮ ᱚᱠᱟᱨᱮ ᱚᱠᱟᱨᱮᱫᱚ ᱢᱟᱜᱷ ᱥᱚᱱᱠᱨᱟᱱᱛᱤ ᱟᱨᱵᱟᱝᱢᱟ ᱢᱟᱜᱷ ᱯᱟᱨᱟᱵᱽ ᱦᱚᱸᱠᱚ ᱢᱮᱛᱟᱜ ᱟ ᱾ ᱥᱤᱧᱚᱛ ᱨᱮ ᱨᱟᱵᱟᱝ ᱪᱟᱵᱟᱜ ᱨᱮᱭᱟᱜ ᱟᱨ ᱵᱚᱪᱷᱚᱨ ᱨᱮᱭᱟᱜ ᱡᱚᱛᱚ ᱠᱷᱚᱱ ᱥᱮᱬᱟ ᱧᱤᱫᱟᱹ, ᱧᱤᱫᱟᱹ ᱪᱟᱸᱫᱚ ᱞᱮᱠᱟᱛᱮ ᱯᱩᱥ ᱟᱨ ᱥᱤᱧ ᱪᱟᱸᱫᱚᱣᱟᱜ ᱵᱤᱠᱨᱚᱢᱤ ᱦᱚᱨᱟ ᱞᱮᱠᱟᱛᱮ ᱫᱷᱚᱱᱩ ᱠᱚ ᱢᱮᱛᱟᱜᱟᱜ ᱟ ᱾ ᱱᱚᱶᱟ ᱯᱟᱨᱟᱵᱽ ᱫᱚ ᱮᱛᱚᱦᱚᱵ ᱪᱟᱸᱫᱚ ᱥᱟᱶ ᱢᱟᱨᱟᱝ ᱫᱤᱱ ᱞᱮᱠᱟᱛᱮ ᱢᱟᱱᱟᱣᱜ ᱟ ᱾

ᱥᱟᱠᱨᱟᱛ ᱢᱟᱱᱟᱣ ᱞᱟᱹᱜᱤᱫ ᱦᱤᱥᱟᱹᱵᱽ ᱫᱚ ᱵᱟᱨ ᱞᱮᱠᱟᱱᱟ ᱺᱱᱤᱨᱟᱭᱚᱬᱚ(ᱵᱤᱱ ᱵᱟᱨᱟᱵᱟᱹᱨᱤ ᱛᱮ ᱢᱟᱬᱟᱝᱟᱜ ᱢᱤᱫᱟᱜ ᱥᱤᱧ ᱧᱤᱫᱟᱹ,ᱮᱸᱜᱮᱞ) ᱟᱨ ᱥᱟᱭᱟᱱᱟ(ᱵᱟᱨᱟᱵᱟᱹᱨᱤ ᱠᱟᱛᱮ,ᱦᱚᱨᱟ ᱦᱟᱱᱟᱜ) ᱾ ᱡᱟᱱᱩᱣᱟᱨᱤ ᱑᱔ ᱢᱟᱺᱦᱤᱛ ᱫᱚ ᱱᱤᱨᱟᱭᱚᱬ᱾ ᱦᱚᱨᱟᱛᱮ, ᱟᱨ ᱥᱟᱭᱟᱱᱟ ᱦᱚᱨᱟᱫᱚ ᱫᱟᱹᱭᱠᱟᱹ ᱞᱮᱠᱟᱛᱮ ᱦᱤᱥᱟᱹᱵᱚᱜ ᱟ ᱰᱤᱥᱮᱢᱵᱚᱨ ᱒᱓,ᱦᱤᱸᱫᱩ ᱠᱮᱞᱮᱱᱰᱚᱨ ᱨᱮᱱᱟᱜ ᱢᱟᱱᱟᱣ ᱵᱟᱛᱟᱣ ᱞᱮᱠᱟᱛᱮ ᱾ ᱥᱤᱧᱚᱛ ᱠᱮᱞᱮᱱᱰᱚᱨ ᱞᱮᱠᱟᱛᱮ , ᱢᱤᱫ ᱥᱮᱨᱢᱟ ᱛᱟᱭᱚᱢ, ᱥᱤᱧ ᱪᱟᱸᱫᱚ ᱟᱡᱟᱜ ᱢᱟᱨᱮ ᱴᱷᱟᱶᱛᱮ ᱒᱐ ᱴᱤᱬᱤᱡ ᱵᱤᱞᱚᱢᱛᱮ ᱵᱩᱪᱷᱨᱤᱭᱮ ᱨᱩᱣᱟᱹᱲᱟ, ᱡᱟᱦᱟᱸᱭ ᱞᱟᱹᱭ ᱟ ᱡᱮ ᱥᱤᱧ ᱪᱟᱸᱫᱚ ᱫᱚ ᱗᱒ ᱵᱚᱪᱷᱚᱨ ᱨᱮ ᱢᱤᱫ ᱫᱤᱱ ᱵᱤᱥᱛᱤᱭᱮ ᱞᱟᱹᱠᱛᱤᱜ ᱟ ᱾ ᱚᱱᱟᱜᱮ ᱥᱟᱠᱨᱟᱛ ᱯᱟᱨᱟᱵᱽ ᱫᱚ ᱑᱔ ᱠᱷᱚᱱ ᱑᱕ ᱡᱟᱱᱩᱣᱟᱨᱤᱛᱮ ᱩᱪᱟᱹᱲᱚᱜ ᱨᱮᱭᱟᱜ ᱚᱡᱮ ᱫᱚ ᱠᱟᱱᱟ ᱾
ᱥᱟᱹᱠᱷᱭᱟᱹᱛ

ᱛᱷᱚᱠ:ᱱᱟᱶᱟ ᱵᱮᱵᱷᱟᱨᱤᱭᱟᱹ ᱥᱟᱯᱲᱟᱣ
ᱛᱷᱚᱠ:ᱯᱟᱨᱟᱵᱽ